Mens landets andre store arrangementer er blevet overdænget med masser af vand, har Skagen Festival kunne holde fødderne tørre alle fire dage.

De sidste strofer er sunget på Danmarks ældste festival. The Dublin Legends (Formerly of the Dubliners) fik lov at sætte sidste punktum på den 47. festival på toppen af Danmark. Og sikke en festival. Mens resten af Nordjylland har måtte iklæde sig gummistøvler og regnjakke er Skagen gået fri. Formanden for Skagen Festival, Lis Jensen, understreger da også, at festivalen i den grad har været en succes. - Vi er rigtig godt tilfredse. Vi har haft godt vejr og solgt flere billetter end sidste år, fortæller hun. TV2 Nord besøgte festivalen for at høre, hvad opskriften på en vellykket festival er. Se det lige her: Den endelige opgørelse af antallet af besøgende ligger endnu ikke klar, men hun kan dog fortælle, at de har solgt i hvert fald 10.000 billetter til de mange koncerter. Festivalen har budt på både udenlandsk og dansk folkemusik. Den startede torsdag og de sidste kunstnere gik på Havnescenen klokken 15.30 søndag. - Det mest populære må uden tvivl være Jacob Dinesen, der spillede på Havnescenen lørdag aften. Det var bare så flot. Øverst i artiklen kan du se en en række billeder fra årets festival.    ghcdhgdh